o
Iloa arkeen
Siksi tuo upea rukous, "Tapahtukoon Sinun tahtosi tässä tilanteessa",
sopii aina joka paikkaan. Kun rukoilet etkä ole varma, sano vain:
"Jumala, tapahtukoon Sinun tahtosi tässä tilanteessa",
ja valmistaudu sitten hyväksymään Hänen tahtonsa.
Tervetuloa seuraamaan ohjelmaamme Iloa arkeen.
Olen todella iloinen, että olet kanssamme tänään, sillä uskon
että aika jonka vietät kanssani, on erittäin hedelmällistä.
Oletko koskaan rukoiltuasi tuntenut oloasi turhautuneeksi tai
hämmentyneeksi, kun et ole huomannut että rukoukseesi olisi vastattu.
Meistä kaikista on varmaan joskus tuntunut siltä.
No, tänään olet oikeassa paikassa, koska aion puhua rukousodotuksista.
Olen aivan innoissani erikois- vieraastani, joka on työnsä puolesta
keskittynyt rukoukseen. Hänen nimensä on Stormie Omartian,
ja hän on kirjoittanut monta hienoa kirjaa rukouksesta,
ja uskon että tulette nauttimaan hänestä.
Stormie Omartian on palkittu bestseller-kirjailija,
joka yli 10 miljoonaa kopiota myyneessä kirjasarjassaan
"Rukoilun voima" kertoo, miten hänen elämänsä muuttui radikaalisti
rukouksen myötä.
"Rukoilevan vaimon voima" oli kristittyjen kirjojen kärjessä
27 perättäistä kuukautta ja "Rukoilevan aviomiehen voima",
"Rukoileva nainen", "Rukoileva vanhempi". "Rukoillaan yhdessä" ja
"Rukous joka muuttaa kaiken" ovat auttaneet lukemattomia ihmisiä
löytämään itsensä ja vahvistamaan yhteyttään Jumalaan.
Stormie ja hänen miehensä tekevät myös musiikkia,
ja he asuvat Nashvillessä, Tennesseen osavaltiossa.
Stormie, kiitos että tulit vieraakseni tänään.
Ilo on kokonaan minun puolellani, kiitos sinulle.
Olen kirjoittanut kirjan "Rukouksen yksinkertainen voima".
Tein tätä kirjaa aika kauan. Halusin kirjoittaa sen, koska mielestäni
monilla on rukoiluun väärä asenne, ja se estää heitä rukoilemasta.
Olen täysin samaa mieltä.
Uskon, että rukous avaa oven Jumalan töihin.
Kyllä.
Meidän kaikkien pitää rukoilla, paljon.
Ja tuo "paljon" ei välttämättä tarkoita, että sinun pitää polvistua
nurkkaan rukoilemaan kolmeksi tunniksi joka päivä,
vaan meidän pitää rukoilla läpi päivän, aivan kuin hengittää.
Tiedän, että olet kirjoittanut monta kirjaa rukouksesta,
se on sinun aiheesi. Miksi aloit rukoilla?
Tutustuin Jumalaan täysin epätoivoisessa tilanteessa.
Olin aivan pohjalla. Joku johdatti minut Herran luo ja aloin oppia
rukouksesta. Kävin kirkossa, kuuntelin pappia, luin Raamattua ja
opin kuinka rukoilla muiden kanssa, ja aloin nähdä vastauksia rukouksiin.
Mutta sitten kerran olin todella masentunut.
Menin kirkon toimistoon pyytämään apua, ja eräs papin vaimo rukoili
puolestani ja pyysi, että vapautuisin masennuksestani.
Minulla oli ollut masennusta koko elämäni ajan.
Hänen rukoillessaan minä vapauduin masennuksesta.
Masennus nousi minun päältäni ja minä olin järkyttynyt.
En todellakaan edes tiennyt, että sellaista voi tapahtua.
Ajattelin: "Upeaa, se varmaan häipyy ja kun se palaa, tulen takaisin."
Mutta seuraavana aamuna se oli yhä poissa. Se oli poissa joka päivä,
eikä tullut takaisin - siis sellainen lamaannuttava masennus.
Ja se vakuutti minut siitä, että rukouksella on mahtava voima.
Olin vain aloittelija, uskoni ei ollut suuri,
mutta papin vaimon usko oli, ja hän uskoi että vapautuisin rukouksen
voimalla, ja niin kävi.
Siitä hetkestä lähtien olen uskonut, että Jumala haluaa tehdä mahtavia
tekoja meille jokaiselle rukouksen kautta.
Opin myös, että rukoilu on usein ihmisten mielestä hankalaa.
Monet rukousta käsittelevistä kirjoista ovat monimutkaisia,
ja se lannistaa, "Enhän minä noin voi tehdä".
Ihmiset pelkäävät rukoilla, koska heistä tuntuu, etteivät osaa
sanoa oikeita sanoja tai rukoilla oikeita asioita tai muuta.
Ruokousten pitäisi olla yksinkertaisia.
Muistan kerran kun itse kamppailin... Vaikka onkin sitoutunut rukoiluun,
ja kurinalaisesti teet sitä, syyttävä paholainen kuiskuttelee korviisi
pieniä valeita siitä, kuinka rukouksesi eivät toimi, eivät ole
tarpeeksi pitkiä, tai eivät ole sitä tai tätä.
Viesti on aina sama: Sinä et ole jotain.
Muistan kun Jumala kerran sanoi minulle jotain hyvin tärkeää mistä
oli minulle apua: Joyce, kyse ei ole siitä kauanko rukoilet tai kuinka
hienosti sen teet, minut saa kuulemaan se usko millä rukoilet.
Se yksinkertainen lapsenusko, joka sanoo: Tuon kaiken Taivaan Isälle.
Ei mikään ole liian suurta, ei mikään liian pientä.
Uskon, että Hän pystyy mahdottomaan, ja aion kysyä Häneltä ja
antaa Hänen tehdä työnsä.
Olet oikeassa. Usko riittää.
Usko on todella tärkeä - usko, että Jumala on olemassa, että Hän kuulee
rukouksesi, että Hän vastaa.
Olen oppinut että rukoillessa ei kerrota Jumalalle mitä pitää tehdä.
Siinä puretaan sydäntä, kerrotaan toiveita ymmärtäen kuka Hän on
ja antaen Hänelle.
Luotetaan Häneen tarpeeksi, että uskotaan Hänen tekevän oikein.
Joten jos rukoilet, luota että Hän vastaa aikanaan omalla tavallaan.
Joskus ihmiset turhautuvat kun eivät näe vastausta rukoukseensa heti.
"Jos en näe sitä heti, Jumala ei ole kuullut." Mutta se ei ole totta.
Halusinkin puhua tästä, koska kerroit, että papin vaimo rukoili
apua masennukseesi, vaikutus näkyi heti.
Mutta aina ei näin käy.
Niin. Minulla on rukouksia, joihin ei vielä ole vastattu.
Erityisesti rukoukset joidenkin ihmisten puolesta, kenen haluaisin
pelastuvan ja pääsevän Taivasten Valtakuntaan,
tai jotkut asiat jotka eivät ratkenneet kuten rukoilin, joten
en ymmärtänyt että Jumala OLI vastannut rukoukseeni,
vain eri tavalla kuin olin pyytänyt.
Joskus ajattelemme: "Jumala ei kuule rukoustani koska en näe sitä."
Raamattu sanoo: Pyydä ja sinulle annetaan.
"Ja sinulle annetaan" - kolme sanaa jotka voivat tarkoittaa hetkeä tai
20 vuotta. Jumala ei anna aikarajaa joten meidän pitää vain uskoa.
Taisi olla Luukas joka sanoi: Kun Jumalan Poika tulee takaisin,
löytääkö Hän uskoa?
Usko on se avain. Se, että ymmärtää Raamatun lupaukset rukouksesta:
"Missä kaksi tai kolme on kokoontunut nimessäni,
siinä olen heidän keskellänsä."
Voima on siinä, kun rukoilet jonkun muun kanssa: Hän on läsnä.
Hän on läsnä, kun kaksi tai useampi kokoontuu.
Se on todella valtava voima, jos todella uskot siihen.
Tiedät Herran olevan läsnä, ja silloin asioita tapahtuu,
asiat muuttuvat - mielesi muuttuu, tilanteet muuttuvat,
rukouksiin vastataan, mutta - aivan niinkuin sanoit - aikanaan.
Uskon todella, että jos pystymme pitämään homman yksinkertaisena,
niin saamme monet katsojammekin lähtemään rukousmatkalle.
Minusta se on matka. Oppimiskokemus.
En pidä siitä kun rukouksille tehdään "kaavoja".
Tiedän että voimme opettaa kurinalaisuuksia ja ohjeita.
Mielestäni on hyvin tärkeää sopia aika ja pitää kiinni siitä.
Luin viime viikolla todella hyvän kirjan ylpeydestä ja nöyryydestä.
Siinä sanottiin, että ylpeyden ensimmäinen merkki on se,
kun ei pidä kiinni sovituista hetkistä Jumalan kanssa.
Pelottavaa!
Koska ylpeys on tukeutumista itseensä...
...nöyryys on tukeutumista Jumalaan.
Joten jos sitoudumme rukoilemaan säännöllisesti - aamulla, lounaalla,
koska tahansa - ja sitten jätämme sen tavan koska tulee jotain muuta,
niin se on oire ylpeydestä, koska tarvitsemme Jumalan apua enemmän
kuin mitään muuta, ja saamme sitä pyytämällä Häneltä.
Mutta voin melkeinpä taata, että sinun tapasi rukoilla ja minun tapani
ovat erilaisia, ja jos ottaisimme 25 ihmistä,
heidänkin tapansa olisivat erilaisia. Olemme kaikki erilaisia.
Aivan. Ja me rukoilemme myös kulkiessamme.
Vietän aikaa Herran kanssa tiettyyn aikaan päivässä, mutta rukoilen
myös pitkin päivää, kuten tiedän että sinäkin teet.
Mitä tahansa teenkin - ajan autoa, olen suihkussa, tiskaan...
Aina on jotain rukoiltavaa.
Joten rukoilen pitkin päivää, ja sitä lakkaamatta rukoileminen minusta on.
Niin minustakin. Rukoilua pitkin päivää.
Anna rukoilun olla kuin hengitystä. Sinulla on apu aina valmiina.
Rakastan Jaakobin kirjaa 4:2: Teillä ei ole, koska ette ano.
Minusta se on upeaa. Haluaisin suositella katsojiamme hankkimaan
kokemusta rukoilemisesta, koska monilla ei sitä varmaan ole,
tai ovat ehkä kokeilleetkin mutteivät tienneet että pitää odottaa -
ehkä he eivät saaneet yhtä pikaisia tuloksia kuin sinä...
Saattaa olla, että kun Jumala kutsui sinut rukoustyöhön, Hän antoi
sinulle tuon kokemuksen varhaisessa vaiheessa vauhdittamaan uskoasi.
Kyllä se vauhdittikin. Uskon nyt mahdottomaankin - ihmissuhteisiin,
avioliittoihin, terveyteen - kaikkeen tähän.
Se, mitä haluaisin ehdottaa katsojillemme on,
että alkaisivat rukoilla kaikesta ja kaikkea.
"Teillä ei ole koska ette ano." Alat vain pyytää Jumalalta kaikkea, ja
sanot Hänelle: "Jos pyydän liikoja eikä tämä ole tahtosi, älä anna sitä,
mutta haluan oppia ja haluan kasvaa." Uskon että jos ihmiset
alkavat rukoilla aktiivisesti, he alkavat nähdä vastauksiakin,
ja sitä myötä heidän uskonsa kasvaa ja he rukoilevat yhä enemmän.
Totta. Kun rukoilee kaikkea, huomaa väkisinkin vastauksia joihinkin.
Ja joka kerta kun näkee vastauksen, se voimistaa uskoa: "Jos Jumala
voi tehdä tämän, mitä muuta Hän voi tai haluaa tehdä minun kauttani?"
Jumala haluaa kuulla kaiken. Kaiken mitä sinulla on sydämelläsi,
on se sitten pientä tai suurta.
Eräässä pyhässä kirjoituksessa - ehkä osaat siteerata sitä paremmin
kuin minä - sanotaan, että Jumala välittää kaikesta mikä koskee sinua,
Hän pitää silmällä sinua ja jokaista askeltasi koko ajan.
Hän tietää mitä tarvitset jo ennen kuin ehdit sitä pyytää,
joten miksi meidän pitää pyytää? Koska olemme Jumalan kumppaneita.
Juuri niin. Jumalan kumppaneita. Niin hän järjesti asian.
Yksinvaltiaan oikeudella Hän on sanonut haluavansa meidän rukoilevan.
Se, että Stormie näki rukouksiinsa vastattavan, inspiroi häntä
jatkamaan rukoilemista, ja varmaan rohkaisee meitä kaikkia rukoilemaan.
enemmän. Mutta tuntuuko kaikista, että heidän rukouksensa tehoavat?
Kysyimme ihmisiltä uskovatko he rukoustensa toimivan.
- Uskotko, että rukoksesi toimivat?
- Uskon että tarkoituksenmukaiset rukoukseni toimivat.
- Kyllä ja ei. - Kyllä.
- Ehkeivät toimi, mutta kuullaan.
- Ne kuullaan ja niihin vastataan jos niihin tarvitsee vastata.
- En tiedä kuunteleeko Hän minua, mutta toivon että ainakin joskus.
- Meillä on viime aikoina ollut perheessä terveysongelmia, ja
rukous on tuntunut auttavan aika tavalla.
- Joskus muttei aina.
- Takuulla!
- Jos rukoilet tosissasi, siihen vastataan.
- Minusta tuntuu ettei se todellisuudessa auta.
- Yritän rukoilla kerran päivässä.
- Yritän ensin tehdä suunnitelmat A, B ja C, ja joskus rukoukseesi
vastataan suunnitelmalla D.
- Kerran en tehnytkään niin. Sinä päivänä ihmiset olivat vihaisia ym.
Pidin sitä merkkinä siitä, että minun pitää jatkaa rukoilemista.
- Uskon että on olemassa suora yhteys. Uskon että Hän seuraa meitä.
- Minulle annettiin kuolemantuomio puoli vuotta sitten sairastuttuani
syöpään. Uskon että minut pelastivat "rukoussoturit" ympäri maata.
- Kun tarvitsen jotain tosi kovasti tai tarvitsen vastausta johonkin,
minä vain rukoilen ja oletan saavani sen ihan noin vain.
- Rukouksiisi ei aina voida vastata, pitää vaan jatkaa ja keskittyä
elämän positiivisiin puoliin ja toivoa parasta.
Minua aina jotenkin kiehtovat nämä haastattelut, koska vastauksista
aina kuulee, miten toiset uskovat enemmän kuin toiset,
toiset rukoilevat enemmän kuin toiset, toiset odottavat rukouksilta
enemmän, toiset eivät niinkään. Ne jotka sanovat: "Kyllä, minä
rukoilen ja uskon että rukouksiini vastataan" ovat luultavasti niitä,
joilla on kokemusta rukoilemisesta.
Yksi tyttö sanoi: "Minä rukoilen ja joskus siihen vastataan, joskus ei."
Jumala kuulee rukouksemme. Joskus vain niihin ei ole vastattu VIELÄ.
Aivan oikein. Joskus se mitä teemme rukouksen jälkeen estää Jumalaa
toteuttamasta tahtoaan. Joten puhutaanpa nyt parista jutusta:
Toimiiko rukous, jos puhut negatiivisesti siitä, mitä pyysit Jumalta?
Ei, koska silloin peruutat rukouksen uskonpuutteella.
Estät uskoasi menemästä eteenpäin.
Sinun tulee olla vahva uskossasi,
Siteeraa yhä uudelleen sitä kirjoitusta joka tukee rukoustasi.
Se asettuu sydämeesi ja ympäröivään ilmapiiriinkin ja vahvistaa uskoasi.
Eräässä Psalmissa, muistelisin että se olisi 66:18, sanotaan:
Jos minulla olisi vääryys sydämessäni, ei Herra minua kuulisi.
Minusta se viittaa paljon anteeksiantamattomuuteen.
Usein emme voi antaa anteeksi, ja se on syy mikä estää meitä
saamasta vastauksia rukouksiimme,
koska Jumala haluaa rukoustemme tulevan suoraan sydämestä.
Anteeksiantamattomuus mainitaan Raamatussa todella monta kertaa,
- halu antaa anteeksi ja anteeksianto.
Se on tärkeää, ja Hän sanookin, että jos sydämessäni
arvostan vääryyttä, Hän ei kuule.
Hän ei kuuntele ennen kuin hankkiudut asenteestasi eroon.
Se on todella tärkeää meille kaikille,
tärkeää terveydellemme ja tulevaisuudellemme.
On helppoa olla antamatta anteeksi.
Joskus luulemme antaneemme anteeksi, vaikka
olemme tehneet niin vain osittain.
Sisimmässämme asia vielä ärsyttää ja kuohuttaa meitä.
Siitä pitää päästä eroon, se on todella tärkeää.
Ja se koskee meitä kaikkia.
Anteeksi antaminen ei ole tunne, se on päätös miten aiot toista kohdella.
Jotain mitä päätät tehdä, eikä se tee toisen tekoa oikeaksi,
vaan vapauttaa sinut itsesi.
Anteeksiannon tulee olla jatkuvaa, jotain mitä meidän tulee käydä läpi
koko elämämme ajan, olemmehan tekemisissä ihmisten kanssa.
Joka viikko saattaa olla 50 mahdollisuutta tulla loukatuksi.
Ilman muuta.
Eiliseltä muistan heti neljä tai viisi. Se on jatkuvaa.
Siis: rukouksen jälkeen ei saa olla negatiivinen, pitää antaa anteeksi
ja sitten vielä yksi asia: ei saa olla kaksimielinen. Raamattu sanoo,
että jos olet kaksimielinen, et saa Herralta mitään mitä pyydät.
Joskus emme osaa edes päättää, mitä haluamme Jumalan tekevän.
Aivan niin. Ja siksi tuo upea rukous, "Tapahtukoon tahtosi tässä
tilanteessa" on aina toimiva. Kun rukoilet etkä ole varma mitä, sano:
"Jumala, tapahtukoon Sinun tahtosi tässä tilanteessa", ja valmistaudu
sitten hyväksymään Hänen tahtonsa. Kuten sanoin, ei kannata sanoa
Jumalalle: "Haluan Sinun tekevän näin" vaan sanoa: "Jumala, haluan
Sinun tekevän näin, mutta kaikkein eniten haluan tahtosi toteutuvan."
Lähdemme matkaan, Stormie, ja rukoilemme parhaamme mukaan
aloittaessamme matkaa Herran kanssa, senhetkisten tietojemme pohjalta.
Monesti saamme mitä pyydämme, toisinaan emme.
Nuorena kristittynä se hämmensi minua. Muistan mitä Jumala kerran
kertoi sydämeeni: "Jos et saa mitä pyydät, en yritä salata mitään tai
tehdä sinua onnettomaksi. Teen sen siksi, että minulla on jotain
parempaa mielessäni etkä vain vielä tiedä miten pyytää sitä minulta."
Tuo on niin totta. Jumala välittää näistä jutuista.
Hän välittää niistä pienistä jutuista joista me välitämme.
Hän välittää myös isoista jutuista.
Joskus ajattelemme, että ne asiat, joista meidän pitää rukoilla,
ovat niin isoja ettemme edes tiedä miten rukoilla.
Esimerkiksi jos avioliitto on hajoamaisillaan... Monilla on aivan
epätoivoinen olo avioliitossaan. Mutta Jumala välittää siitä todella
paljon, ja jos vain annamme elämämme rukoukselle, tarkoitan
että vietämme aikaa Jumalan kanssa rukoillen pitkin päivää
avioliittojemme ja ihmissuhteidemme puolesta, Jumala elvyttää niitä.
Maailmassa on paljon ihmisiä, jopa paljon uskovia, kirkossa käyviä,
jotka eivät oikeasti ymmärrä rukouksen voimaa. He kääntyvät
Jumalan puoleen vain ollessaan epätoivoisia, hajoamaisillaan, tai
kun heistä tuntuu etteivät pysty hallitsemaan tilannetta.
Kerran ostoskeskuksessa keskustelin erään naisen kanssa.
Hän kysyi minulta mitä minä teen, ja se toimii jotenkin aina avauksena
sille missä he hengellisesti ovat. Hän kertoi olevansa kristitty, ja
käyvänsä siinä ja siinä kirkossa. Jatkaessamme keskustelua kysyin:
"Miten sinulla sujuu täällä kaupassa? Saatko kiinteää vai provisiopalkkaa?
Miten se toimii käytännössä?" Hän vastasi: "Palkka on kiinteä, mutta
meillä on kiintiöt. Jos emme saavuta niitä, voimme menettää työmme.
Itse olen tällä hetkellä todella huolissani, sillä en ole saavuttanut
omia kiintiöitäni viime aikoina." Sanoin: "Oletko rukoillut, että
Jumala lähettäisi sinulle asiakkaita?" Hän vastasi:
"Enhän minä niin voisi tehdä, vai voisinko? Ei olisi oikein rukoilla
jotain mikä liittyy rahaan." Minä sanoin: "Tietysti olisi! Raha on iso
osa elämääsi, eikä ole mitään mistä et voisi rukoilla." Hän hämmästyi:
"Voisinko tosiaan rukoilla sitä?" Hän oli estänyt Jumalan siunauksen
sen sijaan, että olisi rukoillut: "Jumala, tee minulle palvelus.
Lähetä minulle asiakkaita. Anna heille halu tulla tänne, jotta voin
palvella heitä." Jumala vain odottaa ihmisten pyytävän Häneltä asioita.
Aivan. Elämme usein asioiden kanssa, joiden kanssa meidän ei tarvitsisi
elää vain koska emme rukoile. Meillä ei ole, koska emme ano,
juuri niinkuin sanoit. Voi pyytää Jumalaa vain osoittamaan... sanoa:
"Jumala, osoita minulle mitä minun tulisi rukoilla."
Hän paljastaa sen sinulle.
Sillä on asioita, jotka ärsyttävät meitä tai joita kannamme taakkana
tai joista olemme huolissamme,
ja Jumala haluaa meidän rukoilevan joka ikistä asiaa.
Ja rauhoittaa todella, kun on antanut asian Hänen käsiinsä.
Rukous antaa toivoa.
Niin. Ainakin olet antanut asian Hänen käsiinsä, olet rukoillut sitä.
Vaikkei rukoukseen vastattaisi heti, saat kuitenkin rauhan asialta.
Puhutaanpa vielä kahdesta asiasta, jotka voivat estää rukouksia
toteutumasta. Toinen on huoli ja toinen on epäilys.
Tiedämme, että kummastakin on vaikea pysyä erossa, joten minusta se, mitä
ihmisten pitää ymmärää, on että huoli näyttäytyy sinulle, koska
paholainen yrittää laittaa ajatuksia päähäsi, ja niistä syntyy epäilys.
Aabraham sanoi sen hyvin: "Vaikka toivoa ei ollut, hän toivoi uskossa."
Tai taisi olla Paavali joka sanoi niin Aabrahamista.
Vaikka toivoa ei ollut, hän toivoi uskossa että saisi lupauksen.
Ei epäilys eikä epäusko saanut häntä empimään. Epäilys ja epäusko
tulivat, mutta ne eivät saaneet häntä empimään, sillä hän kasvoi vahvaksi
uskossaan KUN hän ylisti ja kunnioitti Herraa.
Joten kun huoli tulee, kun epäilys tulee, voimme sanoa:
"Jumala, uskon Sinun hoitavan tämän tilanteen ja
ylistän Sinua siitä, mitä olen nähnyt Sinun tekevän,
ja uskon sinun työskentelevän myös nyt, ja tulen näkemään vastauksesi."
Kun teet näin, epäilykset ja huolet häipyvät.
Älkää mistään murehtiko. Älkää mistään. Mistään.
Anna Jumalan sanan puhua sisälläsi: "En murehdi tänään mistään. Ja kiitän
Sinua, Jumala, ettei minun tarvitse murehtia tai kantaa huolta mistään."
Yhtäällä on se mitä Jumala sanoo, toisaalla taas epäily, ja tämä
heittelee välillä edestakaisin, niinkuin tuuliajolla.
Mutta jos olet vakaa uskossasi ja tukeudut Jumalan sanaan, hän
vakuuttaa että kuulee rukouksesi ja vastaa niihin.
Jos jää liikaa tuijottamaan olosuhteita, on kovin helppo
luhistua henkisesti, luovuttaa ja ajatella: "Ei tämä onnistu millään."
Mutta uskon että olemme usein aivan liian passiivisia. Tarkoitan sillä,
että emme harjoita tahtoamme pirun valheita vastaan. Kunhan toteamme:
"Kunpa minulla ei olisi ongelmia epäilyksien ja huolien kanssa.
Kunpa en olisi niin negatiivinen." Toivominen ei auta yhtään.
Sinun pitää asettua paholaista vastaan ja sanoa:
"En suostu ottamaan tuota vastaan, sillä uskon Jumalan sanaan."
Aivan. Ja pyytää Jumalaa auttamaan rukoilemisessa.
Kysy Jumalalta. Sano: Jumala, näytä minulle miten rukoilla ja mitä rukoilla.
Osoita asiat, joita en ole rukoillut, mitä minun tulisi rukoilla."
Nostan usein esimerkiksi avioliitot, avioliitot ovat usein niin ongelmaisia
ja ihmiset epätoivoisia halutessaan pelastaa liittonsa eivätkä tiedä miten.
Tulisi ymmärtää että avioliiton puolesta voi rukoilla ja rukoilla,
eikä vaikutusta välttämättä näy heti, mutta jos jatkat ja jatkat ja
rukoilet ja uskot, että Jumala haluaa tehdä jotain teissä molemmissa,
miehessä ja vaimossa, ja uskot että Jumala kuulee rukouksesi, alat nähdä
että väärään suuntaan kulkenut alus alkaa hitaasti kääntyä ympäri.
Kun käännät ruoria, kestää hetken ennen kuin alus alkaa kääntyä ja
kulkea toiseen suuntaan, mutta niin käy. Älä anna periksi, älä masennu,
älä ole kärsimätön, älä menetä uskoasi - tilanne voi muuttua.
Stormie, mitä jos nyt rukoilisimme yhdessä katsojiemme puolesta, että
he saisivat tehtyä parannuksen rukouselämässään.
Tehdään niin, koska juuri sitä minä toivon kaikille.
Isä, olemme kokoontuneet tänään Jeesuksen nimessä. Rukoilemme
kaikkien katsojiemme puolesta, että he alkaisivat rukoilla kaikkea,
että he ymmärtäisivät julistuksen: "Teillä ei ole, koska ette ano",
että he tietäisivät ettei mikään asia ole liian iso tai liian pieni,
ja että he avaisivat ovensa Sinun töillesi säännöllisesti.
Herra, lisää uskoamme ja muistuta että rukoilisimme emmekä huolehtisi,
rukoilisimme emmekä pelkäisi, ja antaisimme Sinulle mahdollisuuden
tehdä töitäsi elämissämme. Pyydämme sitä Jeesuksen nimeen, aamen.
Stormie, kiitos paljon kun tulit vieraaksemme tänään.
Ilo on minun puolellani. Kiitos.
Toivon pääseväni taas keskustelemaan kanssasi.
Kerromme tänään 'Power of simple prayer' kirja tarjouksesta,
jonka mukana saat 'Simple Prayer... Simple life DVD:n.
Nämä kannattaa hankkia.
Kirjan kirjoittamiseen käytin paljon aikaa ja vaivaa, koska
halusin käydä läpi kaikki rukouksen alueet.
Halusin että rukous olisi sinulle helppoa ja näin nautittavaa.
Kirjassa ei ole kaavoja vaan opetusta Pyhä Henki johdatuksesta rukouksessa,
kuinka rukouselämäsi kehittyy sinua tyydyttäväksi.
Muista, että rukoillessasi avaat oven Jumalle työskennellä elämässäsi.
Etkä halua pitää ovea suljettuna Jumalan voimalle.
Hanki nämä materiaalit ja opi lisää rukouksesta.
Tämä on mahtava lahja.
Jokainen arvostaa hyvää kirjaa rukouksesta.
Joten, hanki itsellesi ja rakkaallesi omat.
Välitämme sinusta ja toivomme sinulle parasta mahdollista elämää.
Uskomme, että Jumala tekee mahtavia asioita elämässäsi.
Näemme taas pian.
Lapsena rukoilimme vain ruokarukouksen.
Rukous oli vai tapa. Se ei ollut kivaa eikä voimallista.
Rukouksessa on voimaa.
Tämän päiväisestä tarjouksen avulla opit rukouksen
yksinkertaisuudesta ja voimasta.
'The Power of Simple Prayer' on nyt saatavilla.
Tilaa englanninkielinen tuote puhelimitse tai Internetin kautta.
Tilatessasi nyt, saat myös DVD:n 'Simple Prayer...Simple Life'.
Sain vastaukset kaikkiin kysymyksiini tästä kirjasta.
Saatko sinä sen?
Minä saan.
Enjoying Everyday Life (Iloa arkeen) - lehti
sisältää mielenkiintoisia artikkeleita
esimerkiksi suhteista, terveydestä ja taloudesta.
Tilaa ilmainen englanninkielinen lehti jo tänään.
Mummi kehoitti minua syömään lautasen tyhjäksi, koska
on nälkään näkeviä lapsia.
Nykyään, ruokin heitä.
Nimeni on Jennifer ja olen Joyce Meyer:n kumppani.
Se on joycemeyer.org
Sisar Susie jatkaa matkaa. Käy raamattu tunneilla, rukoilee,
viettä aikaa Herran kanssa. Sitten paholainen alkaa härnätä.
Jos hän vaan pysyisi vakaana...
Olet meille hyvin tärkeä.
Ilman ystäviä ja kumppaneita työmme ei olisi mahdollista.
Yhdessä voimme ruokkia nälkäisiä, vaatettaa köyhiä
ja julistaa ilosanomaa kansakunnille.
Osoitteessa www.joycemeyer.org voit esittää rukouspyyntösi,
tutustua lisämateriaaliin, tutkia kokouskalenterimme
ja liittyä kumppaniksemme viemään Kristuksen rakkautta maailmaan.
Suomennos: Mari Rantanen